“FA KE eletsa go dira se se siameng, se se bosula se gone mo go nna.” A o a itse gore ke mang yo o neng a bua mafoko ano? Ke moaposetoloi Paulo. Le fa Paulo a ne a rata Jehofa, ka dinako tse dingwe o ne a fitlhela go le thata go dira se se siameng. O ne a ikutlwa jang ka ntwa eno e e mo teng ga gagwe? O ne a kwala jaana: “A nna motho yo o tlhomolang pelo!” (Bar. 7:21-24) A o tlhaloganya kafa Paulo a neng a ikutlwa ka teng? A ka dinako tse dingwe o fitlhela go le thata go dira se se siameng? A seo se dira gore o ikutlwe o kgobegile marapo fela jaaka Paulo? Fa go le jalo, o se ka wa nyema moko. Paulo o ne a atlega fa a ne a lebane le dikgwetlho, le wena o ka atlega.